CELEX: 32008D0762
Language: hu
Date: 2008-09-25 00:00:00
Title: 2008/762/EK: A Tanács határozata ( 2008. szeptember 25. ) az Európai Beruházási Bank támogatásával alapított Beruházási Hitelkeret Bizottság eljárási szabályzatának elfogadásáról

1.10.2008   
            
            
               HU
            
            
               Az Európai Unió Hivatalos Lapja
            
            
               L 262/34
            
         
      A TANÁCS HATÁROZATA
   
   (2008. szeptember 25.)
   az Európai Beruházási Bank támogatásával alapított Beruházási Hitelkeret Bizottság eljárási szabályzatának elfogadásáról
   (2008/762/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel a tagállamok kormányainak a Tanács keretében ülésező képviselői közötti, az AKCS–EK partnerségi megállapodás pénzügyi jegyzőkönyve alapján a 2008–2013 időszakra vonatkozó többéves pénzügyi keretből nyújtandó közösségi támogatás finanszírozásáról, továbbá az EK-Szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról szóló belső megállapodásra (1), és különösen annak 9. cikke (2) bekezdésére,
   tekintettel az AKCS–EK partnerségi megállapodás alapján létrehozott 10. Európai Fejlesztési Alap végrehajtásáról szóló, 2007. május 14-i 617/2007/EK tanácsi rendeletre (2), és különösen annak 13. cikke (1) bekezdésének második bekezdésére,
   tekintettel az Európai Beruházási Bank javaslatára,
   tekintettel a Bizottság véleményére,
   A KÖVETKEZŐKÉPPEN HATÁROZOTT:
   1. cikk
   Az Európai Beruházási Bank támogatásával alapított Beruházási Hitelkeret Bizottság eljárási szabályzata – a mellékletben foglalt formában – elfogadásra kerül.
   2. cikk
   Ez a határozat az Európai Unió Hivatalos Lapjában történő kihirdetésének napján lép hatályba.
   
      Kelt Brüsszelben, 2008. szeptember 25-én.
      
         
            a Tanács részéről
         
         
            az elnök
         
         B. HORTEFEUX
         
      
   
   
      (1)  HL L 247., 2006.9.9., 32. o.
   
      (2)  HL L 152., 2007.6.13., 1. o.
   
      MELLÉKLET
      AZ EURÓPAI BERUHÁZÁSI BANK TÁMOGATÁSÁVAL ALAPÍTOTT BERUHÁZÁSI HITELKERET BIZOTTSÁG ELJÁRÁSI SZABÁLYZATA
      1. cikk
      (1)   A Beruházási Hitelkeret Bizottság (a bizottság) a tagállamok egy-egy képviselőjéből és az Európai Közösségek Bizottságának (a Bizottság) egy képviselőjéből áll. Kizárólag a bizottság tagállamok által kijelölt tagjai és póttagjai szavazhatnak.
      (2)   A bizottság elnökét és alelnökét a bizottság maga választja a tagállamok által delegált bizottsági tagok közül, kétéves időtartamra. A választásra a bizottság első ülése kezdetén, titkos szavazással kerül sor. Az elnököt a jelöltek közül a 3. cikkben megállapított minősített többséggel kell megválasztani. Az alelnök megválasztása ugyanilyen módon történik.
      (3)   A bizottság titkárságáról és támogató szolgáltatásairól az Európai Beruházási Bank (a bank) gondoskodik.
      (4)   Minden tagállam egy képviselőt és egy póttagot nevez ki, akik a szavazati jogot gyakorolhatják. A póttag a bizottság ülésein megfigyelőként vehet részt, szavazni csak a tagállami képviselő távollétében jogosult. Kivételes esetekben, ha sem a képviselő, sem a póttag nem tud a bizottság ülésén részt venni, a képviselő meghatalmazást adhat egy másik tagállam képviselőjének, vagy őt ad hoc módon felkért harmadik személy helyettesítheti. A képviselők és a póttagok nevét és címét a tagállamok az Európai Unió melletti állandó képviseleteiken keresztül juttatják el a bankhoz és a Tanács Főtitkárságához.
      (5)   A Bizottság egy képviselőt és egy póttagot nevez ki a bizottság ülésein való részvételre, nevüket eljuttatja a bankhoz és a Tanács Főtitkárságához. E jelöltek munkáját a Bizottság más tisztviselői és alkalmazottai segíthetik.
      (6)   A bank két képviselőt nevez ki a bizottság ülésein és munkájában való részvételre, nevüket eljuttatja a Bizottsághoz és a Tanács Főtitkárságához. E jelöltek munkáját a bank más tisztviselői segíthetik.
      (7)   A Tanács Főtitkárságának egy képviselője meghívást kap a bizottság üléseire, azokon megfigyelőként vehet részt.
      2. cikk
      A bizottságot az elnök hívja össze és évente legalább négy alkalommal ülésezik a bank luxembourgi székhelyén. Bármely tag vagy a bank kérésére az elnök további üléseket is összehívhat.
      Az ülésekre szóló meghívókat az ülések javasolt részletes napirendjével és az 5. cikk (1) bekezdésében meghatározott, a tárgyhoz tartozó iratokkal együtt a titkárság küldi ki a bizottság tagjai és póttagjai részére.
      3. cikk
      A bizottság valamennyi kérdésben 1 004-ből legalább 724 szavazatos minősített többséggel határoz, amiben legalább tizennégy tagállam kedvező döntése nyilvánul meg. A blokkoló kisebbség 281 szavazatból áll. A tagállamok képviselőinek szavazatát az alábbiak szerint kell súlyozni:
      
                  Tagország
               
               
                  Szavazatok
               
            
                  Belgium
               
               
                  35
               
            
                  Bulgária
               
               
                  1
               
            
                  Csehország
               
               
                  5
               
            
                  Dánia
               
               
                  20
               
            
                  Németország
               
               
                  205
               
            
                  Észtország
               
               
                  1
               
            
                  Görögország
               
               
                  15
               
            
                  Spanyolország
               
               
                  79
               
            
                  Franciaország
               
               
                  196
               
            
                  Írország
               
               
                  9
               
            
                  Olaszország
               
               
                  129
               
            
                  Ciprus
               
               
                  1
               
            
                  Lettország
               
               
                  1
               
            
                  Litvánia
               
               
                  1
               
            
                  Luxemburg
               
               
                  3
               
            
                  Magyarország
               
               
                  6
               
            
                  Málta
               
               
                  1
               
            
                  Hollandia
               
               
                  49
               
            
                  Ausztria
               
               
                  24
               
            
                  Lengyelország
               
               
                  13
               
            
                  Portugália
               
               
                  12
               
            
                  Románia
               
               
                  4
               
            
                  Szlovénia
               
               
                  2
               
            
                  Szlovákia
               
               
                  2
               
            
                  Finnország
               
               
                  15
               
            
                  Svédország
               
               
                  27
               
            
                  Egyesült Királyság
               
               
                  148
               
            
                  Összesen
               
               
                  1 004
               
            4. cikk
      (1)   A bizottság, a 3. cikkben meghatározott feltételekkel
      
                  a)
               
               
                  a beruházási keret tekintetében jóváhagyja:
                  
                              i.
                           
                           
                              az ügyviteli irányelveket és azok módosítására vonatkozó javaslatokat;
                           
                        
                              ii.
                           
                           
                              a beruházási stratégiákat és üzleti terveket, az AKCS–EK partnerségi megállapodás alapján létrehozott 10. Európai Fejlesztési Alap végrehajtásáról szóló, 2007. május 14-i 617/2007/EK tanácsi rendelet (1) (végrehajtási rendelet) 13. cikkének (2) bekezdésével összhangban;
                           
                        
                              iii.
                           
                           
                              az éves jelentéseket, a pénzügyi kimutatásokkal együtt;
                           
                        
                              iv.
                           
                           
                              minden egyéb általános politikai dokumentumot, beleértve az értékelésekről szóló jelentéseket;
                           
                        
            
                  b)
               
               
                  véleményezi az alábbiakat:
                  
                              i.
                           
                           
                              kamattámogatás nyújtására vonatkozó javaslatok, a végrehajtási rendelet 13. cikkének (3) bekezdésével összhangban;
                           
                        
                              ii.
                           
                           
                              a Bizottság által kedvezőtlenül véleményezett projektekre vonatkozó javaslatok;
                           
                        
                              iii.
                           
                           
                              az ügyviteli irányelvekben meghatározott általános elveken alapuló egyéb javaslatok.
                           
                        
            A bank igazgatási szervei ezenfelül időről időre kérhetik a bizottság véleményét egyéb finanszírozási javaslatokról, illetve a bank AKCS-országokban végzett műveleteivel kapcsolatos egyéb stratégiai vagy politikai kérdésekről.
      (2)   A bizottságot érintő munkaanyagokat és javaslatokat a bank készíti elő és terjeszti a bizottság elé. A javaslatokban részletesen ki kell térni az alábbiakra:
      
                  a)
               
               
                  a projekt leírása és annak ismertetése, milyen szerepet játszik az adott beruházás az ország stratégiai dokumentumaiban kifejtett fejlesztési stratégiájában;
               
            
                  b)
               
               
                  a projekt eredményeképpen elérendő fejlesztési célkitűzés, valamint a tervezett intézkedések hosszú távú fenntarthatósága;
               
            
                  c)
               
               
                  a projekt általános felépítése és indoklása;
               
            
                  d)
               
               
                  a projekt költségei, a finanszírozás módja és kockázatai, valamint, adott esetben, a kockázatok mérséklése érdekében alkalmazandó banki intézkedések;
               
            
                  e)
               
               
                  a projekt helyi, országos és regionális hatásai az AKCS–EK partnerségi megállapodás rendelkezései szerint, ideértve a környezeti hatásokat is;
               
            
                  f)
               
               
                  a Bizottság jóváhagyása vagy véleménye a végrehajtási rendelet 13. cikkének (5) bekezdése szerint.
               
            (3)   A projekt technikai megvalósítására és a kivitelezés menetrendjére vonatkozó részletes szabályokat a javaslat mellékletében kell összefoglalni.
      5. cikk
      (1)   A bank a javaslatokat a tárgyhoz tartozó iratokkal együtt az alábbi határidőket figyelembe véve köteles a bizottság tagjainak és a póttagoknak, valamint a Tanács Főtitkárságának megküldeni:
      
                  a)
               
               
                  az ülések tervezett időpontja előtt legalább négy héttel minden olyan esetben, amikor a bizottság jóváhagyása szükséges;
               
            
                  b)
               
               
                  az ülések tervezett időpontja előtt legalább három héttel minden olyan esetben, amikor a bizottság véleménye szükséges.
               
            Kivételes esetekben – a bank indokolt kérésére – az elnök a fenti határidők betartása alól felmentést adhat.
      (2)   A bizottság tagjai írásban továbbíthatják a banknak véleményüket vagy további információ iránti igényüket az (1) bekezdés alapján megküldött iratokkal kapcsolatban, legkésőbb öt munkanappal az ülések tervezett időpontja előtt jóváhagyásra vonatkozó kérés esetén, illetve legkésőbb három munkanappal az ülések tervezett időpontja előtt véleménykérés esetén.
      (3)   A bizottság az egyes ülések kezdetén elfogadja – az elnök javaslata alapján – az ülés napirendjét. A bizottság minden tagja kérheti új napirendi pontok felvételét, de kizárólag tárgyalás céljából. Az új napirendi pontokkal kapcsolatos tájékoztatás szóban is megejthető.
      (4)   A hiányzó tagállami képviselő jóváhagyását vagy kedvező véleményét kell feltételezni, kivéve amikor a képviselő nem nyilatkozott előzetesen írásban a bizottság elnökének azon szándékáról, hogy a megküldött iratokkal összefüggésben megtagadja jóváhagyását vagy kedvező véleményét, illetve nem adott meghatalmazást a szavazásra – a kivételes esetekre vonatkozó eljárást alkalmazva – egy másik tagállami képviselőnek. Szavazásra feljogosító felhatalmazás adásáról vagy helyettes kijelöléséről a bizottság elnökét előzetesen tájékoztatni kell.
      Egy tagállami képviselő csak egy másik tagállam képviselőjétől fogadhat el meghatalmazást.
      6. cikk
      (1)   A bizottság véleményét a bank – az elnök előzetes jóváhagyásával – írásos eljárásban is kérheti.
      (2)   Az írásos eljárás keretében benyújtott javaslatot a bank az összes tárgyhoz tartozó irattal együtt köteles a bizottság elé terjeszteni. Ha a javaslat írásos eljárás keretében történő felterjesztését követő három héten belül, egy tagállami képviselő nem szavaz a javaslat ellen, akkor úgy kell tekinteni, hogy a javaslat mellet szavazott.
      (3)   Amennyiben egy tag legkésőbb a (2) bekezdésében említett háromhetes időszak lejárta előtt öt munkanappal kifejezetten kéri egy javaslat bizottsági megtárgyalását, a javaslatot a bizottság következő tervezett ülésére kell tárgyalásra felterjeszteni. Sürgősség miatt kivételes esetekben a bank kérheti az elnököt, hogy a 2. cikk rendelkezéseivel összhangban hívja össze a bizottság rendkívüli ülését.
      7. cikk
      (1)   A végrehajtási rendelet 13. cikke (6) bekezdésének sérelme nélkül a bizottság jóváhagyását vagy kedvező véleményét egyes általa hozzáfűzött vélemények figyelembevételéhez kötheti.
      (2)   A bizottság kérheti egy kérés vagy javaslat értékelésének meghatározott szempontok szerint történő kiegészítését. Ebben az esetben a kérést vagy javaslatot a bizottság másodízben is megtárgyalhatja.
      (3)   A bizottság megállapításait a bank döntéshozó szervei elé kell terjeszteni.
      8. cikk
      (1)   A bizottsági ülések főbb következtetéseiről és a bizottsági tagok álláspontjáról a titkárság készít emlékeztetőt – az elnök felelőssége mellet –az ülés időpontját követő két héten belül. A titkárság az írásos eljárás során tett megállapításokat és leadott szavazatokat is rögzíti emlékeztető formájában. Az emlékeztetőket a bizottsági tagoknak kell megküldeni.
      (2)   Az emlékeztető a bizottság jóváhagyása után tekinthető véglegesnek, mely jóváhagyás történhet írásos eljárás keretében vagy a bizottság soron következő ülésén.
      (3)   A bizottsággal kapcsolatos levelezést a titkárságnak kell címezni, a bizottság elnökének figyelmébe ajánlva.
      (4)   A bizottság ülésein részt vevő valamennyi képviselő és megfigyelő köteles tiszteletben tartani a bizottság munkájának és tanácskozásainak bizalmas jellegét. A bizottság munkájával és tanácskozásaival összefüggő iratok kizárólag a címzettet illetik, aki köteles gondoskodni azok biztonságos tárolásáról és bizalmas jellegük megőrzéséről.
      9. cikk
      (1)   A bizottság működési költségeit, beleértve a tagállamok egy-egy képviselőjének utazási költségeit is, a bank fedezi.
      (2)   A bizottság munkájához szükséges helyiségeket és berendezéseket a bank bocsátja rendelkezésre.
      10. cikk
      A jelen szabályzat értelmében továbbítandó bármilyen értesítés, levél vagy irat elektronikus levélben vagy telefaxon is továbbítható.
      
         (1)  HL L 152., 2007.6.13., 1. o.